ACT (מבחן)

ACT (במקור קיצור של American College Testing ובתרגום לעברית בחינות למכללות אמריקאיות) הוא מבחן פסיכומטרי המשמש לצורך קבלה למכללות בארצות הברית. המבחן מועבר על ידי מוסד ללא כוונת רווח בשם זהה. מבחן ה-ACT בודק יכולות של מועמדים בארבעה תחומי מיומנות אקדמיים: אנגלית, מתמטיקה, קריאה וחשיבה מדעית. בנוסף נבחנים יכולים לבחור להיבחן גם במטלת כתיבה. תוצאות המבחן משמשות לצורך קבלה בכל המכללות הארבע שנתיות והאוניברסיטאות בארצות הברית וכן בלמעלה מ-225 אוניברסיטאות מחוץ לארצות הברית. סולם הציונים של כל אחד מהתחומים בנפרד נע בין 1 ל-36. הציון הכולל של מבחן ה-ACT הוא המספר השלם הנובע מעיגול של ממוצע ציוני ארבעת התחומים וגם הוא נע בין 1 ל-36. מבחן ה-ACT נערך לראשונה בנובמבר 1959 על ידי פרופסור אוורט פרנקלין לינדקוויסט מאוניברסיטת איווה, כמבחן מתחרה למבחן ה-SAT. במקור המבחן כלל ארבעה פרקים: אנגלית, מתמטיקה, מדעי החברה ומדעי הטבע. בשנת 1989 הוחלף המבחן במדעי החברה במבחן קריאה (שכלל בתוכו תת-מבחן בנושא מדעי החברה) והמבחן במדעי הטבע שונה למבחן בחשיבה מדעית, עם דגש רב על כישורי פתרון בעיות ופחות שינון עובדות מדעיות. החל מפברואר 2005 מועמדים יכולים לבחור להיבחן בנוסף גם במטלת כתיבה שציונה אינו נכלל בציון הכולל של ה-ACT. מאז 2017, מבחני ACT מבוססי מחשב זמינים בבתי ספר במספר מוגבל של מחוזות לימוד בארצות הברית, והצפי הוא שעם הזמן הזמינות של המבחנים הממוחשבים תגדל. מאז שהוקם חלה עליה הדרגתית במספר הנבחנים במבחן ה-ACT ובשנת 2012 מספר הנבחנים ב-ACT עלה לראשונה על מספר הנבחנים במבחן ה-SAT מקרב כלל הנבחנים (1,666,017 לעומת 1,664,479 שנבחנו ב-SAT). המלכ"ר המחבר את מבחן ה-ACT, טוען כי המבחן מודד את ההתפתחות החינוכית הכללית של תלמידי התיכון ואת יכולתם להתמודד עם לימודים ברמה אקדמאית בעזרת מבחני בחירה מרובה המשתרעים על ארבעה תחומי מיומנות: אנגלית, מתמטיקה, קריאה והסקה. מטלת הכתיבה האופציונאלית מודדת מיומנות של תכנון וכתיבת חיבור קצר. באופן ספציפי, ב-ACT מציניים כי ציוני המבחן מספקים אינדיקטור ל-"מוכנות לקולג'", וכי ציונים בכל אחד מהתחומים במבחן תואמים מיומנויות אחרת הנדרשת מסטודנט מתחיל בקורסים במכללות. על פי מחקר שנערך על ידי ה-ACT בשנת 2003, קיים מתאם חיובי בין ציון ה-ACT לבין ההסתברות לסיום הלימודים וקבלת תואר ממכללה. כדי לפתח את המבחן, ACT משלבים את יעדי ההוראה בחטיבות הביניים והתיכונים ברחבי ארצות הברית, סוקרים את ספרי הלימוד מאושרים למקצועות הנלמדים בכיתות ז'-י"ב, ומראיינים מורים בנוגע מיומנויות וידע רלוונטיים להצלחה בחינוך העל-יסודי. ה-ACT מפרסמים מדריך טכני המסכם מחקרים הנערכים על התוקף של בחינת ה-ACT בחיזוי ה-GPA של תלמידי שנה ראשונה, ובהשוואה בין ציונים של תיכונים שונים והישגים אקדמיים. המכללות משתמשות במבחני ה-ACT וה-SAT מכיוון שיש הבדלים מהותיים במימון, בתוכניות לימודים, בדירוג ובקושי של בתי הספר התיכוניים השונים בארצות הברית, הנובעים מהפדרליזם האמריקני, מבנה השלטון מקומי, שכיחותם הגבוהה של תלמידים הלומדים בחינוך ביתי וכן מהיעדר מבחני כניסה אחידים להשכלה הגבוהה הדומים לאלה המשמשים במדינות אחרות. ציוני ה-ACT משמשים כהשלמה לנתוני בתי הספר העל יסודיים ועוזרים לאחראי הקבלה במוסדות השונים להציב את הנתונים מקומיים – כגון ציוני בית הספר – בהקשר לאומי. למרבית המכללות אין העדפה מיוחדת למבחני ה-SAT או ה-ACT וניתן לייחס להם ערך דומה. על פי "Uni in the USA", מדריך מכללות בארצות הברית, מוסדות הדורשים ממועמדים להיבחן במבחני נושא המתקיימים על ידי SAT עושים זאת ללא קשר למבחן הקבלה הראשוני שעשה המועמד; יותר מכך, חלק מהמוסדות מוכנים לקבל את ה-ACT במקום מבחני הנושא של SAT וחלקם מכירים בחיבור האופציונלי ב-ACT כתחליף למבחן נושא ב-SAT. עבור מרבית המכללות ציון ה-ACT מהווה רכיב אחד מתוך מספר רכיבים במערך הרכיבים הנדרשים לצורך קבלה. חלק מהמדינות והמחוזות בארצות הברית משתמשות בציוני ה-ACT כדי להעריך את הלמידה של התלמידים וכן את הביצועים של בתי הספר, ומחייבים את כל תלמידי התיכון לגשת למבחני ה-ACT, ללא קשר לשאלה אם הם מעוניינים ללמוד במכללה. ב-2001 קולורדו ואילינוי היו למדינות הראשונות ששילבו את ה-ACT כחלק מתוכנית בחינות החובה שלהן. בשנים שלאחר מכן מדינות נוספות אימצו גם הן את המבחן ככלי להערכת מערכת החינוך. במהלך שנת הלימודים 2018–2019, 13 מדינות דרשו מכלל תלמידי כיתות י"א לגשת למבחן ושש מדינות נוספות אפשרו למחוזות בתחומן לחייב את התלמידים לגשת למבחן. למרות ההחלטה לגבי אופן השימוש בציוני ה-ACT לצורך קבלת סטודנטים למוסדות השונים נתונה בידי כל מוסד בפני עצמו, קיימות מדינות, שאינן ארצות הברית, שמתייחסות לציוני ACT (ו-SAT) כקריטריון משפטי בהחלטתם אם בעלי תעודות סיום תיכון אמריקאיות יתקבלו לאוניברסיטאות הציבוריות שלהם. לאורך השנים ניתן היה לקבוע כי ה-ACT נמצא בשימוש נרחב יותר באזור המערב התיכון, הרי הרוקי ובדרום ארצות הברית, ואילו ה-SAT פופולרי יותר בחוף המזרחי ובחוף המערבי. אולם בשנים האחרונות מסתמן כי משתמשים יותר ב-ACT גם בחוף המזרחי. ניתן לייחס את השימוש הגובר ב-ACT כתוצאה מביקורות שונות על היעילות וההגינות של ה-SAT. חלק החובה במבחן ה-ACT מחולק לארבעה פרקים של שאלות רב-ברירה: אנגלית, מתמטיקה, קריאה והסקה מדעית. סולם הציונים של כל אחד מהפרקים נע בין 1 ל-36. כל הציונים הן מספרים שלמים. לפרקים באנגלית, במתמטיקה ובקריאה יש גם ציוני משנה שנעים בין 1 ל-18 (ציון הפרק אינו סכום ציוני המשנה). בנוסף, מועמדים יכולים לבחור להיבחן במטלת כתיבה שסולם הציונים עליה נע בין 2 ל-12. הציון של מטלת הכתיבה אינו משפיע על הציון המשולב. עד ספטמבר 2015 חושב עבור כל נבחן שביצע את מטלת הכתיבה ציון משולב המתבסס על פרק האנגלית ועל מטלת הכתיבה אולם החל מתאריך זה מחושבים רק שני ציונים משולבים: ELA (ממוצע ציוני האנגלית, קריאה וכתיבה) ו-STEM (ממוצע הציונים במתמטיקה והסקה מדעית). בפרקי המבחן כל תשובה נכונה שווה נקודה גולמית אחת, ואין ענישה על תשובות שגויות. מועמדים יכולים לגשת למבחן מספר פעמים על מנת לשפר את ציוניהם. 55% מהנבחנים הניגשים שוב ל-ACT משפרים את ציוניהם, 22% מקבלים ציונים זהים ו-23% מקבלים ציון נמוך יותר מבמבחן החוזר. הפרק הראשון במבחן הוא פרק באנגלית, הזמן המוקצב לו הוא 45 דקות. השאלות בפרק בוחנות שימוש, מבנה משפט וכישורים רטוריים. הפרק מורכב מ-75 השאלות המחולקות לחמישה קטעים. בכל קטע חלקים שונים מודגשים בצד אחד של הדף ואפשרויות שונות לתיקון החלקים המודגשים בצד השני של הדף. באופן ספציפי, השאלות מתמקדות בשימוש, מכניקה, כישורים רטוריים, מבנה משפט ותקינה דקדוקית . הפרק השני במבחן הוא פרק במתמטיקה, הזמן המוקצב לו הוא 60 דקות. הפרק מורכב מ-60 שאלות רב ברירה במתמטיקה, כאשר בדרך כלל כ-14 שאלות עוסקות בנושאים של פעולות חשבון, 10 שאלות עוסקות באלגברה אלמנטרית, 9 שאלות עוסקות באלגברה מתקדמת וגאומטריה של המישור, 9 שאלות עוסקות בגאומטריה אנליטית ו-4 שאלות עוסקות בטריגונומטריה בסיסית. עם זאת, התפלגות הנושאים בין השאלה משתנה במקצת בין ממועד למועד. הפרק בנוי בדרך כלל בדרגת קושי עולה ולהבדיל מפרקים אחרים במבחן מותר להשתמש מחשבונים בפרק זה. להבדיל מפרקים אחרים בחלק זה לכל שאלה חמש אפשרויות תשובה במקום ארבע. הפרק השלישי במבחן הוא פרק הקריאה, הזמן המוקצב לו הוא 35 דקות. הפרק מורכב מארבעה קטעים ו-40 שאלות. שלושה מהקטעים כוללים קטע פרוזה ארוך והקטע השלישי המכיל שני קטעי פרוזה קצרים יותר. רמת הידע הנדרשת לצורך מענה על הפרק מייצגת את הרמה המקובלת וסוגי הטקסט הנפוצים בתוכנית הלימודים במכללות בשנה הראשונה. מבחן קריאה זה מעריך מיומנויות בשלוש קטגוריות כלליות: רעיונות ופרטים מרכזיים, מבנה ושילוב ידע ורעיונות. השאלות במבחן בדרך כלל יבקשו מהנבחנים להפיק משמעות ישירה מטקסטים או למצוא משמעויות מרומזות. באופן ספציפי, השאלות יבקשו להשתמש בכישורי הפניה והנמקה כדי לקבוע רעיונות עיקריים; לאתר ולפרש פרטים משמעותיים; להבין רצפי אירועים; לערוך השוואה; להבין מערכות יחסים בין גורמים; לקבוע את המשמעות של מילים, ביטויים והצהרות תלויי הקשר; לציין הכללות; ולנתח את קולו ושיטתו של הסופר או המספר. הפרק הרביעי הוא פרק ההסקה המדעית, הזמן המוקצב לו הוא 35 דקות. הפרק מורכב שישה קטעים, לאחר כל אחד מהקטעים מופיעות חמש עד שבע שאלות (סך הכול 40 שאלות). לקטעים שלושה מבנים שונים: ייצוג נתונים, סיכום מחקרים ונקודות מבט סותרות. כמות הקטעים בכל אחד מהמבנים משתנה מנוסח מבחן אחד לשני אולם מעולם לא הוצג יותר מקטע אחד שעסק בנקודות מבט סותרות. פרק זה עבר שינויים במהלך שנת המבחנים של 2019–2020 וההתייחסות היחידה אליהם עד כה היא במבחן התרגול שפורסם באתר ACT. מטלת הכתיבה היא רשות, ומתקיימת בסוף המבחן. הזמן המוקצב לכתיבת המטלה הוא 40 דקות. במהלך מטלת הכתיבה הנבחנים מתבקשים לכתוב חיבור בנושא המופיע בגריין. הנושאים של החיבור הם בדרך כלל נושאים חברתיים. הנבחנים צריכים לנתח שלוש נקודות מבט שונות הניתנות בגריין ולהראות כיצד עמדתם מתכתבת עם נקודות מבט אלו. הציון על מטלת הכתיבה אינו משפיע על הציון הכולל או על הציון הנפרד של פרק האנגלית אולם כאמור הוא מהווה רכיב בציון ה-ELA. מטלת הכתיבה נבדקת על ידי שני מעריכים הבוחנים את המטלה לפי ארבעה פרמטרים: רעיונות וניתוח, פיתוח ותמיכה, ארגון, שימוש בשפה ומוסכמות. לכל אחד מהקטגוריות ניתן ציון בין 1 ל-6. חיבורים ריקים, כאלו שאינם נוגעים לנושא המופיע בגריין, כאלו שאינם כתובים באנגלית, כאלו שלא נכתבו בעיפרון או שאינם קריאים מקבלים ציון 0. הציון הסופי עבור כל פרמטר הוא חיבור ציוני שני המעריכים והוא נע בין 2 ל-12 (או 0). אם קיים פער של יותר מנקודה בין ציוני שני המעריכים בכל אחד מהפרמטרים המטלה מוערכת על ידי מעריך בכיר הקובע את הציון הסופי באותו פרמטר. ציוני ארבעת הפרמטרים משולבים בתהליך שלא פורסם ויוצרים ציון סופי על סולם בין 1 ל-36. אף על פי שמטלת הכתיבה אינה נדרשת לשם קבלת ציון במבחן ה-ACT מכללות רבות דורשות ציון גם עבור מטלת הכתיבה עבור מועמדים המעוניינים ללמוד אצלם. עם פיתוח מבחן ה-ACT נקבע כי הציון הממוצע יהיה 18 וסטיית התקן 6. מטבע הדברים הממוצע וסטיית התקן הם דינמיים ומשתנים מדי שנה בהתאם ליכולת של הנבחנים. התרשים שלהלן מציג הממוצע של כל אחד מהפרקים במבחן בשנת 2018. הטבלה שלהלן מציגה את מספר הנבחנים שקיבלו ציון מושלם (36) במבחן ה-ACT בין השנים 1997–2008. ממוצעי הציונים הנדרשים לצורך קבלה למכללות ואוניסיטאות התפרסמו בדו"ח באתר ACT.org. מחברי הדוח מסתייגים ומציינים כי מדיניות הקבלה שונה בכל מוסד וכי המוסדות מתבססים על פרמטרים נוספים מלבד ציוני ה-ACT ולכן יש לקחת את הממוצעים המוצגים בדוח בערבון מוגבל. מכללות סלקטיביות ביותר (רוב הסטודנטים בשנה הראשונה באים מתוך 10% מבעלי ההישגים הגבוהים ביותר בתיכון): ציונים 27–30 מכללות סלקטיביות (רוב הסטודנטים בשנה הראשונה באים מתוך 25% מבעלי ההישגים הגבוהים ביותר בתיכון): ציונים 25–27 מכללות בעלות סלקטיביות מסורתית (רוב הסטודנטים בשנה הראשונה באים מתוך 50% מבעלי ההישגים הגבוהים ביותר בתיכון): ציונים 22–24 מכללות בעלות תנאי קבלה מקילים (חלק מהסטודנטים בשנה הראשונה באים מתוך 50% מבעלי ההישגים הנמוכים בתיכון): ציונים 18–21 מכללות פתוחות (קבלה של כלל בוגרי התיכון ללא קשר לציון עד למגבלת המקום במכללה): ציונים 17–20 מבחן ה-ACT נערך שבע פעמים בשנה בארצות הברית ובטריטוריות וכן בפוארטו ריקו ובקנדה: בספטמבר, אוקטובר, דצמבר, פברואר, אפריל, יוני ויולי (במדינת ניו יורק המבחן לא מוצע ביולי). במדינות אחרות המבחן נערך חמש פעמים בשנה: בספטמבר, אוקטובר, דצמבר, אפריל ויוני. באופן רגיל המבחן מתקיים בשבתות אולם מועמדים שאינם מעוניינים להיבחן בשבת מסיבות דתיות יכולים, בתיאום מראש, להיבחן בימים אחרים. כמו במבחנים פסיכולוגים אחרים מבחן ה-ACT מתוכנן, מנוהל ומצוינן כך שאין יתרון לניגשים אליו במועד מסוים. מועמדים בעלי צרכים מיוחדים הניתנים לאימות ובכללם מוגבלות פיזית וקשיי למידה, זכאים עם התאמות. גיליון הציונים של מועמדים שנבחנו בתנאים מיוחדים לא מכיל התייחסות לתנאים אלו כדי למנוע אפליה בקבלה למכללות. תוצאות המבחן נשלחות למועמדים, לבתי ספר התיכונים בהם הם לומדים ולעד ארבע מכללות לפי בחירת המועמד (לא חובה). כ-2.03 מיליון שהם כשישים אחוזים מתלמידי י"ב ניגשו לבחינת ה-ACT בשנת 2017 וקיבלו ציון ממוצע של 21.0. מבין הנבחנים הללו 46% היו גברים ו-52% נשים, כאשר היתר לא דיווחו על מגדר. 2,760 מתוך קבוצה זאת קיבלו 36, הציון הגבוה ביותר שניתן לקבל במבחן. הלוח שלהלן מציג, את התפלגות ציונים באחוזונים בטווח ש11 ל-36 ואת הציון או טווח הציונים המקביל במבחן ה-SAT. SAT (מבחן) הבחינה הפסיכומטרית בחינה פסיכומטרית אתר האינטרנט הרשמי של ACT אתר האינטרנט הרשמי של ACT "About ACT: History". אורכב מ-המקור ב-8 באוקטובר 2006. נבדק ב-25 באוקטובר 2006. {{cite web}}: (עזרה) Name changed in 1996. "A (Mostly) Brief History Of The SAT and ACTs". Erik the Red. נבדק ב-13 באוקטובר 2014. {{cite web}}: (עזרה) "When Will the ACT Start Computer-Based Testing?". Magoosh. נבדק ב-16 בפברואר 2018. {{cite web}}: (עזרה) Pope, Justin (24 בספטמבר 2012). "SAT scores edge down; ACT now more popular exam". Associated Press. נבדק ב-5 ביוני 2013. {{cite news}}: (עזרה) "The ACT-Measure High School Student Readiness for College" (PDF). The ACT Technical Manual SCHOOL, CENTURY ACADEMY HIGH. "SAT/ACT Information". www.conejousd.org (באנגלית אמריקאית). נבדק ב-2 ביוני 2017. {{cite web}}: (עזרה) "Entrance Exam For College – College Entrance Exams – University In The USA". Uni in the USA. אורכב מ-המקור ב-20 באוקטובר 2014. נבדק ב-13 באוקטובר 2014. {{cite web}}: (עזרה) "ACT? SAT? Subject Tests? No Tests? Holy Moly! Who Is Requiring What These Days?". Huffington Post. 11 באוגוסט 2014. {{cite news}}: (עזרה) "SAT vs. ACT". CATES Tutoring and Educational Services. אורכב מ-המקור ב-30 במרץ 2022. נבדק ב-15 בספטמבר 2022. {{cite web}}: (עזרה) Honawar, Vaishali; Alyson Klein (30 באוגוסט 2006). "ACT Scores Improve; More on East Coast Taking the SAT's Rival". Education Week. 26 (1): 16. ISSN 0277-4232. נבדק ב-6 ביולי 2007. Beginning in 2013, all freshman entering high school in the state of Ohio must take the test in order to graduate. {{cite journal}}: (עזרה) "What's Next for the ACT – Test Updates and Enhancements". אורכב מ-המקור ב-30 במרץ 2022. נבדק ב-29 ביולי 2015. {{cite web}}: (עזרה) "The ACT Test for Students". ACT. אורכב מ-המקור ב-17 בפברואר 2016. {{cite web}}: (עזרה) "Newsroom – Press Kit, Digital Media Library, and Press Releases". אורכב מ-המקור ב-15 ביולי 2015. נבדק ב-29 ביולי 2015. {{cite web}}: (עזרה) "The ACT-Getting Ready for Test Day". Geoff Martz; Kim Magloire; Theodore Silver. (2007). "Chapter 10". Cracking The ACT (2007 ed.). The Princeton Review. p. 94. ISBN 978-0-375-76585-8. "Description of Reading Test". ACT (באנגלית). נבדק ב-2017-08-18. Geoff Martz; Kim Magloire; Theodore Silver. (2007). "Chapter 20". Cracking The ACT (2007 ed.). The Princeton Review. p. 307. ISBN 978-0-375-76585-8. http://www.act.org/aap/pdf/Preparing-for-the-ACT.pdf "The ACT Test for Students". ACT. אורכב מ-המקור ב-9 באוגוסט 2015. נבדק ב-27 ביולי 2015. {{cite web}}: (עזרה) Cavner, Brian. "Comparison Between the SAT and ACT: Requirements differences between the two college admissions standardized tests". אורכב מ-המקור ב-15 בפברואר 2008. נבדק ב-3 בפברואר 2008. {{cite web}}: (עזרה) "Taking the ACT". www.boone.kyschools.us. אורכב מ-המקור ב-23 באפריל 2022. נבדק ב-3 ביוני 2017. {{cite web}}: (עזרה)(הקישור אינו פעיל) "The ACT Profile Report – National, Graduating Class 2018" (PDF). ACT, Inc. נבדק ב-20 באוקטובר 2018. {{cite web}}: (עזרה) "ACT Prep:Description of the ACT Assessment". ACT Inc. אורכב מ-המקור ב-30 ביוני 2007. נבדק ב-29 ביוני 2007. {{cite web}}: (עזרה) "The ACT® Data". ACT Inc. אורכב מ-המקור ב-27 בספטמבר 2011. נבדק ב-15 בספטמבר 2011. {{cite web}}: (עזרה) "ACT Profile Report - National - Graduating Class of 2018" (PDF). ACT Inc. נבדק ב-23 בפברואר 2020. {{cite web}}: (עזרה) "Registration – The ACT Test". ACT, Inc. נבדק ב-21 בספטמבר 2017. {{cite web}}: (עזרה) "The ACT Test Help and Frequently Asked Questions – Is Non-Saturday Testing Available?". ACT, Inc. אורכב מ-המקור ב-27 יוני 2021. נבדק ב-21 בספטמבר 2017. {{cite web}}: (עזרה) "ACT Services for Students with Disabilities". ACT Inc. אורכב מ-המקור ב-22 באוגוסט 2007. נבדק ב-8 בספטמבר 2007. {{cite web}}: (עזרה) "ACT Score Information: ACT Score Report Descriptions". ACT Inc. אורכב מ-המקור ב-11 ביולי 2007. נבדק ב-29 ביוני 2007. {{cite web}}: (עזרה) "Condition of College and Career Readiness 2017". ACT Inc. נבדק ב-18 בנובמבר 2017. {{cite web}}: (עזרה) "Higher Ed Brief: SAT Concordance" (PDF). College Board. נבדק ב-18 בנובמבר 2017. {{cite web}}: (עזרה) "Calculating the UC Score Total". אורכב מ-המקור ב-24 באפריל 2009. נבדק ב-2009-05-17. {{cite web}}: (עזרה) Univ. of California Eligibility by Examination Alone